Útlit er fyrir að jörð gæti orðið hvít eða í það minnsta grá um jólahátíðina hér á Vesturlandi . Veðurstofan gerir ráð fyrir stöku éljum um vestanvert landið . Þá er varað við stormi á Vestfjörðum í dag og fram eftir nóttu . Spáin gerir ráð fyrir vaxandi norðaustanátt á norðvestanverðu landinu , 18 - 23 m / s síðdegis en hvassast á Vestfjörðum . Mun hægari annars staðar . Snjókoma eða éljagangur verður á norðanverðu landinu og él á þessu landsvæði , en annars bjart að mestu . Það verður síðan norðaustan 8 - 15 m.sek. og él á morgun , einkum N - og A-lands . Frost 1 til 10 stig , minnst syðst . Næstu daga er gert ráð fyrir norðaustanátt með éljum á annan í jólum og hita kringum frostmark , en síðar breytilegar áttir , él á víð og dreif og talsvert frost . Útlit fyrir vestlæga átt með hlýnandi veðri í næstu viku .